《岁星渐高赠王伯紞进士》
元代·王逢

岁星渐高辰星光，镇星不动天中央。荧惑退舍太白敛昼芒，南斗尚尔云微茫。

有美一人被褐裳，思君思乡垂十霜。馺娑骀荡气郁苍，王屋石室岌相望。

愿陪先驱弧四张，岁星辅日照八极，还种祭田汾水阳。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。